מינג הוי בעברית » עו"ד דיוויד מטאס מגיע לישראל – ישיק את ספרו "קציר דמים" העוסק בקצירת איברים בכפייה ממתרגלי פאלון גונג בסין
מינג הוי בעברית > רדיפה בסין > קצירת איברים > עו"ד דיוויד מטאס מגיע לישראל – ישיק את ספרו "קציר דמים" העוסק בקצירת איברים בכפייה ממתרגלי פאלון גונג בסין
עו"ד דיוויד מטאס מגיע לישראל – ישיק את ספרו "קציר דמים" העוסק בקצירת איברים בכפייה ממתרגלי פאלון גונג בסין
12 בדצמבר, 2009 | מאת מינג-הווי
תאריך מאמר המקור: 12-12-2009
עורך הדין הנודע לזכויות אדם שהביא פושעים נאצים לדין, מגיע לישראל לנאום בכנס הגלובלי נגד אנטישמיות
השבוע מגיע לביקור בישראל מקנדה המשפטן היהודי לזכויות אדם שהביא נאצים לדין, עו"ד דיוויד מטאס שיישא דברים בכנס הגלובלי נגד אנטישמיות שיערך בירושלים.
עו"ד מטאס הוזמן גם כאורח כבוד של אגודת הסופרים העבריים במדינת ישראל ויציג בבית הסופר את ספרו החדש "קציר הדמים: רצח הפאלון גונג בשביל איבריהם, 2009" שנכתב עם דיוויד קילגור, לשעבר מזכיר המדינה הקנדי לענייני אסיה פסיפיק. הספר חושף כיצד משנת 2000 המשטר הקומוניסטי הסיני קוצר את איבריהם של מתרגלי פאלון דאפא וסוחר בהם בשוק השתלות האיברים
עו"ד לזכויות אדם דיויד מאטס
עו"ד מטאס ירצה בבית הסופר ע"ש צ'רניחובסקי (רח' קפלן 6) בנושא:"Ending abuse of organ transplant in china", הרצאה אשר תתקיים ביום שלישי הקרוב, 15 בדצמבר, בשעה 16:00. הכניסה חופשית.
מתוך הספר החדש*: "לפני ה-1 בינואר 2007, נאכף עונש מוות [בסין] על ידי בתי משפט אזוריים, בתי המשפט הגבוהים לצדק של העם. החל מ-1 בינואר 2007, כל עונש מוות שהתקבל בבית משפט אזורי כזה, חייב אישור מבית המשפט המרכזי העליון.
"שינוי פרוצדוראלי זה שהתרחש בשנת 2007 צמצם במידה ניכרת את מספר האסירים הנידונים למוות בכחצי, לפי הערכת אמנסטי. פחות אנשים שנידונים למוות פירושו פחות אנשים שיכולים לספק איברים להשתלה… בין שנת 2006 לבין 2007 [לפני השינוי] נרשמה ירידה של 53 אחוז במספר ההוצאות להורג של אסירים נידונים למוות, אך נרשמה ירידה של 34 אחוז בלבד במספר השתלות הכבד…
"איך בשנת 2007 [לאחר השינוי] יכלה סין לשמור על פיחות של 34 אחוז במספר השתלות הכבד נוכח החובה לקבל רישיון לביצוע השתלות בבתי חולים שאינם צבאיים, ונוכח פיחות של 53 אחוז במה שהמשטר הסיני טוען שהוא מקור כמעט בלעדי של איברים להשתלה? איך בשנת 2008 יכלה סין לחזור לרמות הגבוהות בהיסטוריה של השתלות כבד בהיעדר עלייה חדה בהוצאות להורג של אסירים שנידונו למוות? התשובה היחידה שמתקבלת על הדעת היא עלייה בספר האיברים שהגיעו ממקורות זמינים אחרים, ממתרגלי פאלון גונג".
ספרו של עו"ד דיויד מאטס "קציר הדמים"
עורך דין דיוויד מטאס עוסק זה 30 שנה בזכויות אדם ואף זכה באות הכבוד האזרחי הגבוה ביותר בקנדה "מסדר קנדה" על פועלו בתחום זה. הוא נחשב למומחה בתחום השואה ואף כתב מספר ספרים ביניהם "הצדק מתעכב: פושעי מלחמה נאצים בקנדה" (1987), והספר "לא עוד: המאבק נגד הפרות זכויות אדם" (1994). כיום משמש מטאס כפרקליט בכיר בארגון היהודי "בני ברית" בקנדה.
לתיאום ריאיון עם עו"ד דיוויד מטאס אנא פנו אלינו בטלפון או במייל.
* ניתן לרכוש את הספר בכתובת: http://www.thebookband.com/
לפרטים נוספים ניתן לפנות ל- מרכז המידע הישראלי של פאלון דאפא
« פתרון קונפליקטים בטוב לב ובאדיבות
להודות בגלוי בטעויות, ולטפח בצורה נכונה בעת הקריטית הזאת »